stanford-oval/wikipedia huggingface dataset:
ระบบสกาดา
สถาปัตยกรรม SCADA > รุ่นที่สาม: "เครือข่าย"

เนื่องจากการใช้งานของโพรโทคอลมาตรฐานและความจริงที่ว่าหลายระบบ SCADA ที่อยู่ในเครือข่ายจะสามารถเข้าถึงได้จากอินเทอร์เน็ต ระบบอาจมีความเสี่ยงการโจมตีระยะไกล ในทางตรงกันข้ามการใช้โพรโทคอลมาตรฐานและเทคนิคการรักษาความปลอดภัยมีความหมายว่าการปรับปรุงมาตรฐานความปลอดภัยสามารถใช้ได้กับระบบ SCADA, โดยสมมติว่าพวกเขาได้รับการบำรุงรักษาและการ update ทันเวลา
ดูเพิ่ม

LonWorks
Modbus
โทรมาตร
EPICS
Stuxnet ไวรัสตัวแรกที่ถูกจัดทำขึ้นตามคำสั่งและออกแบบมาสำหรับการแทรกซึมระบบ SCADA โดยเฉพาะ
Industrial Internet
ภาพรวมของระบบ SCADA
รัฐบาลผสม

รัฐบาลผสม (อังกฤษ: coalition government) หมายถึง คณะรัฐมนตรีในการปกครองระบบรัฐสภาซึ่งพรรคการเมืองหลายพรรคได้ร่วมมือกันจัดตั้งรัฐบาล สาเหตุที่นำไปสู่การก่อตั้งรัฐบาลผสมนั้นส่วนใหญ่เนื่องมาจากไม่มีพรรคการเมืองใดได้รับเสียงข้างมากในรัฐสภา รัฐบาลผสมยังอาจก่อตั้งขึ้นในกรณีที่เกิดปัญหาระดับชาติหรือวิกฤตการณ์ ยกตัวอย่างเช่น ระหว่างช่วงสงคราม เพื่อให้รัฐบาลมีระดับความชอบธรรมทางการเมืองที่สูง ขณะที่ยังได้มีบทบาทในการลดความขัดแย้งทางการเมืองภายใน ในช่วงเวลาดังกล่าว พรรคการเมืองอาจประกอบกันขึ้นเป็นรัฐบาลแห่งชาติ ซึ่งประกอบด้วยพรรคการเมืองทุกพรรค เมื่อรัฐบาลผสมเกิดแนวคิดที่ต่างกัน จะมีการอภิปรายไม่ไว้วางใจคณะรัฐมนตรี
รัฐบาลเสียงข้างน้อย

รัฐบาลเสียงข้างน้อย (อังกฤษ: minority government) เป็นรัฐบาลที่จัดตั้งขึ้นโดยพรรคการเมืองซึ่งไม่ได้เสียงข้างมากในสภานิติบัญญัติ ตรงกันข้ามกับรัฐบาลเสียงข้างมาก ที่จัดตั้งขึ้นโดยพรรคการเมืองซึ่งได้เสียงข้างมากในสภานิติบัญญัติ
รัฐบาลเสียงข้างน้อยอาจเกิดขึ้นในกรณีที่ไม่มีพรรคการเมืองใดได้เสียงข้างมากอย่างชัดเจนในสภานิติบัญญัติ ซึ่งเป็นสภาวะที่เรียกว่า สภาแขวน (hung parliament) แต่ถึงจะจัดตั้งรัฐบาลขึ้นได้ ฝ่ายเสียงข้างน้อยก็ยังต้องอาศัยเสียงจากพรรคอื่น ๆ ที่ไม่ได้อยู่ฝ่ายตนในการดำเนินการต่าง ๆ เช่น ในการออกกฎหมาย ถ้าไม่ได้เสียงสนับสนุนจากพรรคอื่น ๆ เช่นนี้แล้ว ก็จะต้องจัดการเลือกตั้งใหม่
การศึกษาวิจัยของสถาบันประชาธิปไตยอิสราเอลเกี่ยวกับรัฐบาลที่จัดตั้งขึ้นในประเทศทางยุโรป 29 ประเทศซึ่งปกครองในระบอบประชาธิปไตยระหว่าง ค.ศ. 1945–2010 นั้น พบว่า ราว 33% เป็นรัฐบาลเสียงข้างน้อย รัฐบาลเสียงข้างน้อยส่วนใหญ่ที่จัดตั้งขึ้นในประเทศประชาธิปไตยนั้นเป็นรัฐบาลพรรคเดียว แต่ก็มีจำนวนพอสมควรที่มาจากการรวมกลุ่มเสียงข้างน้อย ตัวอย่าง คือ กรณีของเทรีซา เมย์ นายกรัฐมนตรีแห่งสหราชอาณาจักร ที่นำเสียงข้างน้อยของพรรคตนเอง คือ พรรคอนุรักษนิยม มารวมกับเสียงข้างน้อยของพรรคสหภาพนิยมประชาธิปไตย จนสามารถจัดตั้งรัฐบาลขึ้นได้ในช่วง ค.ศ. 2017–2019
รัฐมนตรีลอย

รัฐมนตรีลอย (อังกฤษ: minister without portfolio) เป็นรัฐมนตรีที่ไม่มีหน้าที่รับผิดชอบเจาะจง หรือรัฐมนตรีที่ไม่ได้ประจำกระทรวงใดกระทรวงหนึ่ง ตำแหน่งที่มีแต่ในนามนี้ มักพบได้โดยเฉพาะอย่างยิ่งในประเทศที่ปกครองโดยรัฐบาลผสม และคณะรัฐมนตรีที่อำนาจการตัดสินใจ ซึ่งรัฐมนตรีลอยแม้ว่าจะไม่ดำรงตำแหน่งหรือประจำกระทรวงใดชัดเจน แต่มีสิทธิลงคะแนนออกเสียงในการตัดสินใจของคณะรัฐมนตรี ในบางประเทศที่ฝ่ายบริหารไม่ได้ประกอบด้วยพรรคร่วมรัฐบาล และ ที่พบบ่อยครั้งกว่าคือ ประเทศที่ประธานาธิบดีเป็นประมุข อย่างเช่น สหรัฐอเมริกา ตำแหน่งดังกล่าว หรือตำแหน่งเทียบเท่ารัฐมนตรีลอย มักพบได้น้อย
| ด ค กประเภทของรัฐมนตรีและกระทรวง |
| --- | --- |
ตำแหน่งผู้นำ:  ประธานาธิบดี  รองประธานาธิบดี  นายกรัฐมนตรี  รองนายกรัฐมนตรี  สำนักประธานาธิบดี  สำนักนายกรัฐมนตรี 
กิจการภายนอก:  กลาโหม  การต่างประเทศ / กิจการภายนอก  การอพยพ  การพัฒนาระหว่างประเทศ 
เศรษฐศาสตร์ / โครงสร้างพื้นฐาน:  พาณิชย์ / การค้า  การสื่อสาร  การคลัง / การเงิน  อุตสาหกรรม  โยธาธิการ / โครงสร้างพื้นฐาน  คมนาคม 
สิ่งแวดล้อม / ทรัพยากรธรรมชาติ:  เกษตรกรรม  การเปลี่ยนแปลงสภาพภูมิอากาศ  พลังงาน  สิ่งแวดล้อม  ประมง  ป่าไม้  ชลประทาน  การจัดการที่ดิน  เหมืองแร่  ทรัพยากรธรรมชาติ  ปิโตรเลียม / น้ำมัน  ทรัพยากรน้ำ 
สังคม:  ศึกษาธิการ  วัฒนธรรม  สาธารณสุข  สารสนเทศ  กระทรวง มหาดไทย / กิจการภายใน  ยุติธรรม / กฎหมาย  แรงงาน  ศาสนา  วิทยาศาสตร์ (และเทคโนโลยี)  กีฬา  การท่องเที่ยว 
อื่นๆ: รัฐมนตรีลอย
รายชื่อ:  หัวหน้ารัฐบาล  กลาโหม  ศึกษาธิการ  สิ่งแวดล้อม  การคลัง / การเงิน  การต่างประเทศ / กิจการภายนอก 
   กระทรวงแบ่งตามหน้าที่
รัฐมนตรีเพื่อความเหงา

รัฐมนตรีเพื่อความเหงา (อังกฤษ: Minister for Loneliness) เป็นบทบาทที่จัดตั้งขึ้นในสหราชอาณาจักรเมื่อเดือนมกราคม ค.ศ. 2018 ผู้รับบทบาทคนแรก คือ เทรซีย์ เคราช์ (Tracey Crouch)
บทบาทใหม่นี้จะนำข้อเสนอของคณะกรรมการโจค็อกซ์ว่าด้วยความเหงา (Jo Cox Commission on Loneliness) มาพิจารณาดำเนินการ โดยผู้รับบทบาทจะทำงานร่วมกับคณะกรรมการดังกล่าว รวมถึงองค์กรธุรกิจและการกุศล เพื่อสร้างยุทธศาสตร์ระดับรัฐบาล
รัฐบาลแห่งชาติ

รัฐบาลแห่งชาติ (อังกฤษ: national unity government) เป็นรัฐบาลผสมที่ประกอบด้วยพรรคการเมืองทุกพรรค (หรือพรรคการเมืองใหญ่ทุกพรรค) ในสภานิติบัญญัติ ซึ่งปกติตั้งในยามสงครามหรือภัยพิบัติของชาติอย่างอื่น
รัฐมาเฟีย

ในทางการเมือง รัฐมาเฟีย (อังกฤษ: mafia state) เป็นระบบรัฐระบบหนึ่งที่ซึ่งรัฐบาลมีความเชื่อมโยงกับอาชญากรรมแบบองค์กร รวมถึงเมื่อเจ้าหน้าที่ของรัฐ ตำรวจ หรือทหารเข้าไปมีส่วนเกี่ยวข้องกับธุรกิจผิดกฎหมาย คำว่า มาเฟีย หมายถึงกลุ่มอาชญากรรมใด ๆ ก็ตามที่มีความเกี่ยวพันอย่างมากกับเจ้าหน้าที่ของรัฐ อย่างไรก็ตาม ผู้วิจารณ์แนวคิดเรื่องรัฐมาเฟียกล่าวว่า คำว่า มาเฟีย "ทุกวันนี้ถูกนำมาใช้มากและใช้อย่างไม่ถูกต้องในการพรรณนากิจกรรมของกลุ่มอาชญากรรมต่าง ๆ จนคำนี้เสียคุณค่าเชิงวิเคราะห์ไปมาก"
นักการทูตสหรัฐกล่าวว่า อะเลคซันดร์ ลิตวีเนนโค ผู้แปรพักตร์จากรัสเซีย เป็นผู้บัญญัติศัพท์ "รัฐมาเฟีย"
รัฐบัญญัติซาร์เบนส์–ออกซเลย์

ผู้สนับสนุนร่างกฎหมายเริ่มแรกสองราย ได้แก่ วุฒิสมาชิก พอล ซาร์เบนส์ (เดโมแครต) จากรัฐแมริแลนด์ และผู้แทนราษฎร ไมเคิล จี. ออกซเลย์ (ริพับลิกัน) จากรัฐโอไฮโอ
รัฐบัญญัติซาร์เบนส์–ออกซเลย์ ค.ศ. 2002 (อังกฤษ: Sarbanes–Oxley Act of 2002) เรียกในวุฒิสภาสหรัฐว่า "รัฐบัญญัติปฏิรูปการบัญชีบริษัทมหาชนและคุ้มครองนักลงทุน" (อังกฤษ: Public Company Accounting Reform and Investor Protection Act) เรียกในสภาผู้แทนราษฎรสหรัฐว่า "รัฐบัญญัติภาระความรับผิดและความรับผิดชอบในการสอบบัญชีและบรรษัท" (อังกฤษ: Corporate and Auditing Accountability and Responsibility Act) และเรียกโดยทั่วไปว่า ซาร์เบนส์–ออกซเลย์, ซาร์บอกซ์, หรือ ซอกซ์ (อังกฤษ: Sarbanes–Oxley,  Sarbox, หรือ SOX) เป็นกฎหมายกลางของสหรัฐที่วางหรือขยายข้อกำหนดสำหรับคณะกรรมการบริษัทมหาชน องค์กรด้านบริหารจัดการ และองค์กรด้านสอบบัญชีสาธารณะทั้งหมดในสหรัฐ นอกจากนี้ บทบัญญัติจำนวนหนึ่งของรัฐบัญญัติยังใช้บังคับแก่บริษัทเอกชน เช่น เรื่องการจงใจทำลายพยานหลักฐานเพื่อขัดขวางการสืบสวนกลาง
รัฐบัญญัตินี้ประกอบด้วยบทบัญญัติ 11 มาตรา ตราขึ้นเนื่องจากเรื่องอื้อฉาวขนานใหญ่ในทางบัญชีและบรรษัทจำนวนหนึ่ง เช่น กรณีของบริษัทเอ็นรอนและเวิลด์คอม บทบัญญัติดังกล่าวครอบคลุมความรับผิดชอบของคณะกรรมการบรรษัทมหาชน เพิ่มบทลงโทษการประพฤติมิชอบบางกรณี และกำหนดให้คณะกรรมการหลักทรัพย์และตลาดหลักทรัพย์สหรัฐ หรือเอสอีซี (Securities and Exchange Commission; SEC) ออกกฏเพื่อกำหนดวิธีการที่บริษัทมหาชนจะปฏิบัติตามกฎหมาย
รัฐสภาชุมนุม

รัฐสภาชุมนุม (อังกฤษ: Convention Parliament) เป็นรัฐสภาในประวัติศาสตร์อังกฤษซึ่งชุมนุมกันโดยไม่มีการเรียกประชุมอย่างเป็นทางการจากพระมหากษัตริย์ เพราะพระองค์ยังไม่มีพระราชอำนาจบริบูรณ์
↑   ประโยคหรือส่วนของบทความก่อนหน้านี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). "Convention". สารานุกรมบริตานิกา ค.ศ. 1911. Vol. 7 (11 ed.). สำนักพิมพ์มหาวิทยาลัยเคมบริดจ์. p. 45.
รัฐบาลรักษาการ

รัฐบาลรักษาการ (อังกฤษ: caretaker government) เป็นรัฐบาลประเภทหนึ่งที่ปกครองประเทศชั่วคราวจนกว่ารัฐบาลทั่วไปจะผ่านการเลือกตั้งหรือจัดตั้งขึ้น
คำนิยาม

รัฐบาลรักษาการอาจเกิดขึ้นเมื่อรัฐบาลในระบบรัฐสภาแพ้ญัตติไม่ไว้วางใจ หรือในกรณีที่สภาซึ่งรัฐบาลรับผิดชอบต่อนั้นถูกยุบไป เพื่อปกครองประเทศเป็นการชั่วคราวจนกว่ามีการจัดการเลือกตั้งและตั้งรัฐบาลใหม่ ในความหมายนี้ บางประเทศซึ่งใช้ระบบการปกครองแบบเวสต์มินสเตอร์ รัฐบาลรักษาการจึงมักเป็นเพียงรัฐบาลซึ่งปฏิบัติหน้าที่ โดยมีความมุ่งหมายจัดการเลือกตั้งและตั้งรัฐบาลใหม่หลังทราบผลการเลือกตั้ง กิจกรรมของรัฐบาลรักษาการถูกจำกัดด้วยจารีตประเพณีและขนบธรรมเนียม ต่างจากยามปกติ
ในระบบซึ่งมีรัฐบาลผสมบ่อย อาจมีการตั้งรัฐบาลรักษาการชั่วคราวขณะมีการเจรจาตั้งรัฐบาลผสมใหม่ ซึ่งเหตุการณ์นี้ปกติเกิดขึ้นทันทีหลังการเลือกตั้งซึ่งไม่มีผู้ชนะชัดเจน หรือเมื่อรัฐบาลผสมชุดหนึ่งล้มลงและจำต้องมีการเจรจาตั้งรัฐบาลผสมชุดใหม่ รัฐบาลรักษาการถูกคาดให้จัดการปัญหาประจำวันและเตรียมงบประมาณเพื่ออภิปราย แต่มิได้ถูกคาดหมายให้ผลิตแนวนโยบายของรัฐบาลหรือเสนอร่างกฎหมายอันเป็นที่โต้เถียง
รัฐบาลรักษาการมักจัดตั้งในระหว่างสงครามกระทั่งสามารถฟื้นฟูหรือจัดตั้งการปกครองระบอบประชาธิปไตยที่เสถียรได้ ซึ่งในกรณีนี้มักเรียกว่า รัฐบาลเฉพาะกาล
รัฐสภาบริเตนใหญ่

| รัฐสภาแห่งราชอาณาจักรบริเตนใหญ่  Parliament of the Kingdom of Great Britain |
| --- | --- |
ตราแผ่นดิน ค.ศ. 1714–1800
ประเภท
ประเภท: ระบบสองสภา 
องค์ประกอบ: สภาขุนนาง สภาสามัญชน
ประวัติ
สถาปนา: 1 พฤษภาคม ค.ศ. 1707
ยุบ: 31 ธันวาคม ค.ศ. 1800
ก่อนหน้า: รัฐสภาอังกฤษ รัฐสภาสกอตแลนด์
ถัดมา: รัฐสภาสหราชอาณาจักรบริเตนใหญ่และไอร์แลนด์ ค.ศ. 1801–1927 รัฐสภาสหราชอาณาจักรบริเตนใหญ่และไอร์แลนด์เหนือ ค.ศ. 1927–ปัจจุบัน
ผู้บริหาร
ลอร์ดชานเซลเลอร์: ลอร์ดอเล็กซานเดอร์ เวดเดอร์เบิร์น  ตั้งแต่ ค.ศ. 1793 
ประธานสภาสามัญชน: เฮนรี แอดดิงตัน  ตั้งแต่ ค.ศ. 1789 
การเลือกตั้ง
ระบบการเลือกตั้งสภาขุนนาง: ได้รับพระราชทานบรรดาศักดิ์จากพระมหากษัตริย์ หรือบรรดาศักดิ์สืบตระกูล
ระบบการเลือกตั้งสภาสามัญชน: ระบบแบ่งเขตคะแนนสูงสุดโดยจำกัดจำนวนผู้มีสิทธิออกเสียง
ที่ประชุม

พระราชวังเวสต์มินสเตอร์ เวสต์มินสเตอร์ ลอนดอน  บริเตนใหญ่
หมายเหตุ
ดูเพิ่ม: รัฐสภาไอร์แลนด์
รัฐสภาแห่งราชอาณาจักรบริเตนใหญ่ (อังกฤษ: Parliament of Great Britain) ก่อตั้งขึ้นในเดือนพฤษภาคม ค.ศ. 1707 ภายหลังจากการลงสัตยาบันในพระราชบัญญัติสหภาพ โดยระหว่างรัฐสภาอังกฤษและรัฐสภาสกอตแลนด์ โดยมีผลให้เกิดประเทศใหม่ขึ้นคือราชอาณาจักรบริเตนใหญ่ และจึงมีรัฐสภาแห่งราชอาณาจักรบริเตนใหญ่ซึ่งตั้งอยู่บริเวณเดิมของรัฐสภาอังกฤษซึ่งคือพระราชวังเวสต์มินสเตอร์ ใกล้กับนครลอนดอน ซึ่งรัฐสภาแห่งราชอาณาจักรบริเตนใหญ่มีอายุต่อมาถึงเกือบอีกหนึ่งร้อยปีจนถึงสมัยพระราชบัญญัติสหภาพ ค.ศ. 1800 ซึ่งรวมรัฐสภาบริเตนใหญ่เข้ากับรัฐสภาไอร์แลนด์เป็นหนึ่งเดียวซึ่งได้แก่รัฐสภาแห่งสหราชอาณาจักร ซึ่งมีผลเมื่อ 1 มกราคม ค.ศ. 1801
รัฐวโฑทรา

รัฐวโฑทรา [วะ-โด-ทะ-รา] หรือ รัฐบาโรดา (อังกฤษ: Baroda State) เป็นรัฐมหาราชาในพื้นที่ที่ปัจจุบันคือรัฐคุชราต ปกครองโดยจักรวรรดิคายกวาฑแห่งสหพันธรัฐมราฐานับตั้งแต่ก่อตั้งรัฐในปี 1721 กระทั่งโอนสิทธิ์การปกครองไปยังเขตปกครองอินเดียที่พึ่งตั้งขึ้นใหม่ในปี 1949 ราชธานีของรัฐคือวโฑทรา ในสมัยบริติชราช ความสัมพันธ์กับบริเตนบริหารโดยบาโรดาเรสซิเดนซี รายได้รายผีจองรัฐในปี 1901 อยู่ที่ 13,661,000 รูปี
รัฐบาลกลาง

รัฐบาลกลาง (อังกฤษ: central government) เป็นรัฐบาลของรัฐชาติ และเป็นคุณลักษณะที่พบได้มากกว่าในรัฐเดี่ยว รัฐบาลกลางคืออย่างเดียวกับรัฐบาลสหพันธรัฐ ซึ่งรัฐบาลสหพันธรัฐอาจมีการให้อำนาจแก่รัฐสมาชิกหรือรัฐสมาชิกมอบอำนาจให้แก่รัฐบาลสหพันธรัฐมากน้อยแตกต่างกันในแต่ละระดับ แม้บางครั้งจะใช้คำคุณศัพท์ "กลาง" อธิบายรัฐบาลสหพันธรัฐ โครงสร้างของรัฐบาลกลางมีหลากหลาย หลายประเทศสร้างเขตปกครองตนเองโดยมอบอำนาจจากรัฐบาลกลางแก่รัฐบาลในระดับต่ำกว่าชาติ เช่น ระดับภูมิภาค ท้องถิ่นหรือรัฐ ตามการจำกัดความระบบการเมืองพื้นฐานอย่างกว้าง มีรัฐบาลตั้งแต่สองระดับขึ้นไปในดินแดนที่ได้รับการสถาปนาและปกครองผ่านสถาบันร่วมที่มีอำนาจทับซ้อนกันหรือจัดสรรตามที่ระบุในรัฐธรรมนูญหรือกฎหมายอื่น
ความรับผิดชอบทั่วไปของรัฐบาลกลางซึ่งมิได้ให้แก่รัฐบาลระดับต่ำกว่า คือ การรักษาความมั่นคงของชาติและการดำเนินการทูตระหว่างประเทศ รวมทั้งสิทธิในการลงนามสนธิสัญญาอันมีผลผูกพัน โดยพื้นฐาน รัฐบาลกลางมีอำนาจออกกฎหมายบังคับใช้ทั่วประเทศ ซึ่งตรงข้ามกับรัฐบาลท้องถิ่น
ดูเพิ่ม

สหพันธรัฐ
รักอีกครั้ง

| รักอีกครั้ง |
| --- | --- |

ประเภท: ละครชุด
สร้างโดย:  ทรู ซีเจ ครีเอชั่นส์  (อังกฤษ:  True CJ Creations )
เค้าโครงจาก: Persevere, Goo Hae Ra
บทโดย:   อภิญญ์ณัฐ ชั้นบุญใส  ภัคพล ศรีรองเมือง 
กำกับโดย: ไชยณรงค์ แต้มพงษ์
แสดงนำ:   ศุภพงษ์ อุดมแก้วกาญจนา  ทะเล สงวนดีกุล  นารา เทพนุภา  ชนนิกานต์ เนตรจุ้ย 
ดนตรีแก่นเรื่องเปิด: "Supernova (รั้น)" - WEEED BOMB x สุดเขต จึงเจริญ
ดนตรีแก่นเรื่องปิด: "ขี้แพ้ชั่วคราว" - WEEED BOMB x อภิวัฒน์ ชินอักษร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 18
การผลิต
ผู้อำนวยการผลิต:   ศุภชัย เจียรวนนท์  พีรธน เกษมศรี ณ อยุธยา  ไมเคิล จอง  อารี อารีจิตเสถียร 
ผู้อำนวยการสร้าง:   นินา ฐานทองธรรม  ศุภกิจ เวสสะโรจน์กิจ  คณาขวัญ รักสัจจะ 
ผู้กำกับภาพ: เรืองวิทย์ รามสูต
ความยาวตอน: 60 นาที
ออกอากาศ
เครือข่าย: ทรูเอเชียนมอร์, ทรูไอดี, เน็ตฟลิกซ์
ออกอากาศ: 1 กรกฎาคม พ.ศ. 2565 – 27 สิงหาคม พ.ศ. 2565
รักอีกครั้ง (อังกฤษ: Sing Again) เป็นซีรีส์เกี่ยวกับกลุ่มคนที่มีความฝันอยากเป็นศิลปินเพื่อสร้างสรรค์งานดนตรี แต่เส้นทางที่จะไปสู่ความฝันนั้นก็เต็มไปด้วยอุปสรรคและบททดสอบต่าง ๆ ซึ่งพวกเขาต้องร่วมกันฝ่าฝันเพื่อไปให้ถึงความฝันของตน
เป็นผลงานลำดับที่ 9 ของ  บริษัท ทรู ซีเจ ครีเอชั่นส์ จำกัด (อังกฤษ:  True CJ Creations Co.,Ltd. ) ที่นำซีรีส์เกาหลีใต้เรื่อง กูแฮรา แก๊งป่วนก๊วนดนตรี (Persevere, Goo Hae Ra) เมื่อ พ.ศ. 2558 มาสร้างเป็นซีรีส์เวอร์ชันภาษาไทย นำแสดงโดย ศุภพงษ์ อุดมแก้วกาญจนา, ทะเล สงวนดีกุล, นารา เทพนุภา และ ชนนิกานต์ เนตรจุ้ย ฝึกสอนการแสดงโดยนัฐพงศ์ วงษ์กวีไพโรจน์ และกำกับการแสดงโดย ไชยณรงค์ แต้มพงษ์
โครงเรื่อง

เล่าถึงการตามล่าความฝันของเปียโนเด็กสาวที่ฝันอยากจะเป็นศิลปินที่มีชื่อเสียง โดยได้รับแรงบันดาลใจจากพ่อผู้ล่วงลับซึ่งเป็นนักแต่งเพลง โดยมีเด็กแฝดไม่เหมือนเพื่อนข้างบ้าน ซันและซอลรวมตามล่าความฝันในการเป็นศิลปินไปด้วยกัน เด็กทั้ง 3 ได้สมัครแข่งขันร้องเพลงในรายการระดับประเทศ แต่ในวันรับสมัครและคัดเลือกรอบแรกก็มีเหตุชุลมุนที่ทำให้ทั้ง 3 คนได้พบและรู้จักกับ ปุ๊กปิ๊กสาวเหนือร่างท้วม เฮนรี่หนุ่มแร็ปเปอร์ และนายพลหนุ่มสุดเนี้ยบ ซึ่งในรอบที่ 2 ทั้ง 6 คนก็ได้อยู่ทีมเดียวกันและผ่านเข้ารอบไปด้วยกัน แต่ในระหว่างนั้นทางบ้านซันและซอลก็มีปัญหาเรื่องหนี้นอกระบบ ทำให้ซอลตัดสินใจเซ็นสัญญาเป็นศิลปินในสังกัดเอ็มไพร์เพื่อนำเงินมาช่วยเหลือครอบครัว แต่กลับทำให้ทั้งทีมตกรอบทุกคนในทีมจึงโกรธซอลมาก โดยเฉพาะซันและเปียโนทำให้ทั้ง 3 คนไม่คุยกัน แต่เมื่อใกล้ถึงวันเดบิวของซอล ซันก็ได้พบความลับเรื่องชาติกำเนิดของซอลและรู้ถึงเหตุผลที่ซอลต้องเข้าสังกัดเอ็มไพร์ ทำให้ซันตัดสินใจพาเปียโนมาปรับความเข้าใจกับซอลในวันเดบิว แต่แล้วอุบัติเหตุที่ไม่คาดฝันก็ทำให้เส้นทางเดินของทั้ง 3 คนแยกออกจากกัน
นักแสดง

| บทบาท | นักแสดงหลัก |
| --- | --- |
ซอล (แฟนของเปียโนและแนสซี่): ศุภพงษ์ อุดมแก้วกาญจนา
ซัน / เรย์ (แฟนของเปียโน): ทะเล สงวนดีกุล
เปียโน: นารา เทพนุภา
แนสซี่ (แฟนของซอล): ชนนิกานต์ เนตรจุ้ย
ปุ๊กปิ๊ก: รวิสรารัตน์ พิบูลภานุวัธน์ (พรีน The Star 12)
เฮนรี่: คณัสนันท์ นักตะเฆ่
นายพล: ชวินโรจน์ ลิขิตเจริญสกุล
บทบาท: นักแสดงสมทบ
แม่ดาว: ชนกวนันท์ รักชีพ
แม่วรรณ: ณิชาภา แซ่โซว
อนันต์: กัณพล ปรีดามาโนช
ไต้ฝุ่น: ปิยะ ศาสตรวาหา (โป้ โยคีเพลย์บอย)
ธงชัย: ธนเวทย์ สิริวัฒน์ธนกุล
ธันวา: กันต์ธีร์ ปิติธัญ (ซีดี the star 10)
บทบาท: นักแสดงรับเชิญ
เจ้าของร้านเหล้า: ธนาเชษฐ์ มีสม
วายุ: นที เอกวิจิตร์ (อุ๋ย บุดด้า เบลส)
กรรมการ เอพลัส อาร์ติสต์ อะแคเดมี: พล นพวิชัย (พีท the star 2)
กรรมการ เอพลัส อาร์ติสต์ อะแคเดมี: พิจิกา จิตตะปุตตะ
กรรมการ เอพลัส อาร์ติสต์ อะแคเดมี: รังสรรค์ ปัญญาเรือง (สงกรานต์ เดอะวอยซ์ไทยแลนด์ ซีซั่นที่ 2)
พ่อของเปียโน: ภูษิต ไล้ทอง (เฉลียง)
นักดนตรีในร้านเหล้า: ณัฐพงศ์ พิบูลธนเกียรติ
นักดนตรีในร้านเหล้า: เขมภูมิ โพธิชัย
เคน สมาชิกวงอิมแพ็ค: วิชัย แซ่ฟ่าน
มาร์ค สมาชิกวงอิมแพ็ค: ภัทรชนน อ่อนสะอาด
ไอซ์ อดีตสมาชิกวงอิมแพ็ค: วีระพงษ์ โอดเฮิง
เปียโน (วัยเด็ก):
เพลงประกอบ

"ไม่ไหวแล้ว" โดย ไอรดา ธวัชผ่องศรี, เขมภูมิ โพธิชัย
"ไม่ไหวแล้ว" โดย รวิสรารัตน์ พิบูลภานุวัธน์, ศุภพงษ์ อุดมแก้วกาญจนา
"รั้น (Supernova)" โดย WEEED BOMB, สุดเขต จึงเจริญ
"ขี้แพ้ชั่วคราว" โดย WEEED BOMB, อภิวัฒน์ ชินอักษร
"อ้อน" โดย นารา เทพนุภา
การตอบรับ

ในเวอร์ชันนี้ได้รับการวิพากษ์วิจารณ์ในหมู่คนดูว่าเป็นการปรับบทที่ทำให้เนื้องเรื่องดูอ่อนลง โดยเฉพาะการปรับบทจากละครแนวดนตรีมาเป็นละครแนวรักวัยรุ่นในช่วง EP ท้ายๆ แต่ได้รับคำชมในส่วนของโปรดักชั่น ดนตรีประกอบซึ่งมีหลากหลายแนว และการแสดงของนักแสดง
แหล่งข้อมูลอื่น

Sing Again รักอีกครั้ง
รัฐบาลอิเล็กทรอนิกส์

รัฐบาลอิเล็กทรอนิกส์  (อังกฤษ: electronic government, E-government) หรือชื่ออื่นเช่น รัฐอิเล็กทรอนิกส์ รัฐบาลออนไลน์, รัฐบาลอินเทอร์เน็ต, รัฐบาลดิจิทัล เป็นการนำระบบเทคโนโลยีสารสนเทศเข้ามาช่วยในการบริหารด้านงานบริการสาธารณะของภาครัฐ (e-Public Service)
ขอบข่าย

รัฐบาลอิเล็กทรอนิกส์ หรือ รัฐอิเล็กทรอนิกส์ มีขอบข่ายทั้งหมด 4 ขอบข่าย ดังนี้
การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ หน่วยงานภาครัฐ หรือรัฐบาลของรัฐอื่น (government to governments: G2G)
การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ ประชาชน (government to citizens: G2C)
การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ บุคลากรในหน่วยงาน/องค์การ (government to employees: G2E)
การนำระบบเทคโนโลยีสารสนเทศเข้ามาช่วยในการบริหารงานระหว่างรัฐบาล สู่ องค์การธุรกิจ (government to businesses: G2B)
ในขอบข่ายทั้งสี่ขอบข่ายเป็นรูปแบบสำคัญของการนำเทคโนโลยีสารสนเทศเข้ามาช่วยในการบริหารงานด้านงานบริการสาธารณะ ภายใต้รัฐบาลอิเล็กทรอนิกส์ ซึ่งจะมีความเกี่ยวข้องที่สำคัญนโยบายสาธารณะ และมีความสำคัญต่อการนำนโยบายสาธารณะไปปฏิบัติ
รักบี้ 7 คนหญิงรอบคัดเลือกโอลิมปิกโซนอเมริกาใต้ 2023

| รักบี้ 7 คนหญิงรอบคัดเลือกโอลิมปิกโซนอเมริกาใต้ 2023 |
| --- | --- |
Host nation:  อุรุกวัย
Date: 17–18 มิถุนายน 2023
Cup
Champion:  บราซิล
Runner-up:  อาร์เจนตินา
Third:  ปารากวัย
Tournament details
Matches played: 21
← 2022 2023 (หลัก) → 
การแข่งขันรักบี้ 7 คนหญิงรอบคัดเลือกโอลิมปิกโซนอเมริกาใต้ 2023 (อังกฤษ: 2023 Sudamérica rugby women's sevens Olympic qualifying tournament) จัดขึ้นระหว่างวันที่ 17–18 มิถุนายน พ.ศ. 2566 ที่สนามกีฬาชาร์รูอา ในเมืองมอนเตวิเดโอ ประเทศอุรุกวัย ผู้ชนะเลิศเหรียญทองในการแข่งขันประเภทหญิงได้ผ่านเข้ารอบโอลิมปิกฤดูร้อน 2024 โดยรองชนะเลิศและอันดับที่ 3 ได้ผ่านเข้ารอบการแข่งขันรอบแก้ตัวของรอบคัดเลือกโอลิมปิก 2024
ทีม

อาร์เจนตินา
บราซิล
ชิลี
โคลอมเบีย
ปารากวัย
เปรู
อุรุกวัย
การแข่งขัน

เวลาทั้งหมดในเวลาอุรุกวัย (UTC−03:00)
การแข่งขัน > ตารางคะแนน

| ทีม | Pld | W | D | L | PF | PA | PD | Pts |
| --- | --- | --- | --- | --- | --- | --- | --- | --- |
|  บราซิล | 6 | 6 | 0 | 0 | 202 | 12 | 190 | 18 |
|  อาร์เจนตินา | 6 | 5 | 0 | 1 | 181 | 24 | 157 | 16 |
|  ปารากวัย | 6 | 3 | 1 | 2 | 85 | 103 | –18 | 13 |
|  โคลอมเบีย | 6 | 2 | 1 | 3 | 82 | 95 | –13 | 11 |
|  ชิลี | 6 | 2 | 0 | 4 | 50 | 157 | –107 | 10 |
|  อุรุกวัย | 6 | 2 | 0 | 4 | 48 | 141 | –93 | 10 |
|  เปรู | 6 | 0 | 0 | 6 | 31 | 147 | –116 | 6 |
การแข่งขัน > นัดแข่งขัน

| โคลอมเบีย  | 0–19 |  อาร์เจนตินา |
| --- | --- | --- |

| บราซิล  | 27–0 |  เปรู |
| --- | --- | --- |

| ชิลี  | 14–12 |  อุรุกวัย |
| --- | --- | --- |

| บราซิล  | 17–5 |  อาร์เจนตินา |
| --- | --- | --- |

| ชิลี  | 17–12 |  เปรู |
| --- | --- | --- |

| อุรุกวัย  | 7–24 |  ปารากวัย |
| --- | --- | --- |

| โคลอมเบีย  | 34–7 |  เปรู |
| --- | --- | --- |

| บราซิล  | 27–0 |  ปารากวัย |
| --- | --- | --- |

| อาร์เจนตินา  | 52–0 |  ชิลี |
| --- | --- | --- |

| ปารากวัย  | 14–14 |  โคลอมเบีย |
| --- | --- | --- |

| เปรู  | 0–12 |  อุรุกวัย |
| --- | --- | --- |

| ปารากวัย  | 14–12 |  ชิลี |
| --- | --- | --- |

| อาร์เจนตินา  | 43–0 |  อุรุกวัย |
| --- | --- | --- |

| โคลอมเบีย  | 22–0 |  ชิลี |
| --- | --- | --- |

| เปรู  | 0–31 |  อาร์เจนตินา |
| --- | --- | --- |

| บราซิล  | 48–0 |  อุรุกวัย |
| --- | --- | --- |

| ปารากวัย  | 26–12 |  เปรู |
| --- | --- | --- |

| ชิลี  | 7–45 |  บราซิล |
| --- | --- | --- |

| โคลอมเบีย  | 12–17 |  อุรุกวัย |
| --- | --- | --- |

| ปารากวัย  | 7–31 |  อาร์เจนตินา |
| --- | --- | --- |

| บราซิล  | 38–0 |  โคลอมเบีย |
| --- | --- | --- |
รักบี้ 7 คนรอบคัดเลือกโอลิมปิกโซนอเมริกาใต้ 2023

| รักบี้ 7 คนรอบคัดเลือกโอลิมปิกโซนอเมริกาใต้ 2023 |
| --- | --- |
Host nation:  อุรุกวัย
Date: 17–18 มิถุนายน ค.ศ. 2023
Cup
Champion:  อุรุกวัย
Runner-up:  ชิลี
Third:  บราซิล
Tournament details
Matches played: 18
← 2019 
นัดปารากวัยพบอุรุกวัย
การแข่งขันรักบี้ 7 คนรอบคัดเลือกโอลิมปิกโซนอเมริกาใต้ 2023 (อังกฤษ: 2023 Sudamérica rugby men's sevens Olympic qualifying tournament) จัดขึ้นระหว่างวันที่ 17–18 มิถุนายน พ.ศ. 2566 ที่สนามกีฬาชาร์รูอาในเมืองมอนเตวิเดโอ ประเทศอุรุกวัย ผู้ชนะเลิศเหรียญทองในการแข่งขันประเภทชายได้ผ่านเข้ารอบโอลิมปิกฤดูร้อน 2024 โดยรองชนะเลิศและอันดับที่สามจะผ่านเข้าแข่งขันรอบแก้ตัวของโอลิมปิก 2024 ทั้งสองทีม
ทีม

บราซิล
ชิลี
โคลอมเบีย
ปารากวัย
เปรู
อุรุกวัย
รอบแบ่งกลุ่ม

เวลาทั้งหมดอยู่ในเวลาอุรุกวัย (UTC−03:00)
รอบแบ่งกลุ่ม > ตารางคะแนน

| ทีม | Pld | W | D | L | PF | PA | PD | Pts |
| --- | --- | --- | --- | --- | --- | --- | --- | --- |
|  อุรุกวัย | 5 | 5 | 0 | 0 | 191 | 26 | 165 | 15 |
|  ชิลี | 5 | 4 | 0 | 1 | 169 | 19 | 150 | 13 |
|  บราซิล | 5 | 3 | 0 | 2 | 142 | 75 | 67 | 11 |
|  โคลอมเบีย | 5 | 2 | 0 | 3 | 50 | 159 | –109 | 9 |
|  ปารากวัย | 5 | 1 | 0 | 4 | 38 | 127 | –89 | 7 |
|  เปรู | 5 | 0 | 0 | 5 | 17 | 201 | –184 | 5 |
รอบแบ่งกลุ่ม > นัดแข่งขัน

| บราซิล  | 36–7 |  โคลอมเบีย |
| --- | --- | --- |

| ชิลี  | 31–0 |  ปารากวัย |
| --- | --- | --- |

| อุรุกวัย  | 55–0 |  เปรู |
| --- | --- | --- |

| บราซิล  | 5–36 |  ชิลี |
| --- | --- | --- |

| อุรุกวัย  | 52–0 |  โคลอมเบีย |
| --- | --- | --- |

| ปารากวัย  | 12–10 |  เปรู |
| --- | --- | --- |

| โคลอมเบีย  | 26–7 |  เปรู |
| --- | --- | --- |

| บราซิล  | 26–5 |  ปารากวัย |
| --- | --- | --- |

| ชิลี  | 12–14 |  อุรุกวัย |
| --- | --- | --- |

| โคลอมเบีย  | 17–14 |  ปารากวัย |
| --- | --- | --- |

| อุรุกวัย  | 27–7 |  บราซิล |
| --- | --- | --- |

| ชิลี  | 40–0 |  เปรู |
| --- | --- | --- |

| โคลอมเบีย  | 0–50 |  ชิลี |
| --- | --- | --- |

| อุรุกวัย  | 43–7 |  ปารากวัย |
| --- | --- | --- |

| บราซิล  | 68–0 |  เปรู |
| --- | --- | --- |
รอบแพ้คัดออก > ชิงอันดับที่ 5

| 0 | 1 | 2 |
| --- | --- | --- |
 : รอบชิงชนะเลิศ
 
 : 18 มิถุนายน – 16:28 – สนามกีฬาชาร์รัว
 : 18 มิถุนายน – 16:28 – สนามกีฬาชาร์รัว
|   |  ปารากวัย | 24 |
|   |  ปารากวัย | 24 |
|   |  เปรู | 26 |
|   |  เปรู | 26 |
รอบแพ้คัดออก > ชิงอันดับที่ 3

| 0 | 1 | 2 |
| --- | --- | --- |
 : รอบชิงชนะเลิศ
 
 : 18 มิถุนายน – 17:18 – สนามกีฬาชาร์รัว
 : 18 มิถุนายน – 17:18 – สนามกีฬาชาร์รัว
|   |  บราซิล (aet) | 19 |
|   |  บราซิล (aet) | 19 |
|   |  โคลอมเบีย | 14 |
|   |  โคลอมเบีย | 14 |
รอบแพ้คัดออก > ชิงชนะเลิศ

| 0 | 1 | 2 |
| --- | --- | --- |
 : รอบชิงชนะเลิศ
 
 : 18 มิถุนายน – 18:08 – สนามกีฬาชาร์รัว
 : 18 มิถุนายน – 18:08 – สนามกีฬาชาร์รัว
|   |  อุรุกวัย | 12 |
|   |  อุรุกวัย | 12 |
|   |  ชิลี | 5 |
|   |  ชิลี | 5 |
อันดับจบการแข่งขัน

| คำอธิบาย |  |
| --- | --- |
: ผ่านการคัดเลือกสำหรับโอลิมปิก 2024
: ผ่านการคัดเลือกสำหรับรอบแก้ตัว 2024
| อันดับ | ทีม |
| --- | --- |
1 !:  อุรุกวัย
2 !:  ชิลี
3 !:  บราซิล
4:  โคลอมเบีย
5:  เปรู
6:  ปารากวัย
รัฐมนตรีว่าการกระทรวงธุรกิจและการค้า

| รัฐมนตรีว่าการกระทรวงธุรกิจและการค้า |
| --- | --- |
ตราของรัฐบาลในสมเด็จพระเจ้าแผ่นดิน
ผู้ดำรงตำแหน่งคนปัจจุบัน โจนาทาน เรย์โนลส์ ตั้งแต่ 5 กรกฎาคม ค.ศ. 2024
กระทรวงธุรกิจและการค้า
การเรียกขาน: รัฐมนตรีธุรกิจ (ไม่เป็นทางการ) เดอะไรต์ออนะระเบิล (ในสหราชอาณาจักรและเครือจักรภพ)
สมาชิกของ: คณะรัฐมนตรี คณะองคมนตรี หอการค้า
รายงานต่อ: นายกรัฐมนตรี
ผู้แต่งตั้ง: พระมหากษัตริย์ (โดยคำแนะนำของนายกรัฐมนตรี)
วาระ: ตามพระราชอัธยาศัย
สถาปนา:  20 ตุลาคม ค.ศ. 1963: (รัฐมนตรีว่าการกระทรวงการพัฒนาอุตสาหกรรม การค้า และท้องถิ่น)  7 กุมภาพันธ์ ค.ศ. 2023: (รัฐมนตรีว่าการกระทรวงธุรกิจและการค้า) 
คนแรก: เอ็ดเวิร์ด ฮีธ (รัฐมนตรีว่าการกระทรวงการพัฒนาอุตสาหกรรม การค้า และท้องถิ่น)
เว็บไซต์: Department for Business and Trade
รัฐมนตรีว่าการกระทรวงธุรกิจและการค้า (อังกฤษ: Secretary of State for Business and Trade) หรือ รัฐมนตรีธุรกิจ เป็นรัฐมนตรีในรัฐบาลสหราชอาณาจักร รับผิดชอบกระทรวงธุรกิจและการค้า
รัฐมนตรีธุรกิจคนปัจจุบันคือ โจนาทาน เรย์โนลส์ ซึ่งได้รับการแต่งตั้งโดย เคียร์ สตาร์เมอร์ เมื่อวันที่ 5 กรกฎาคม ค.ศ. 2024
ดูเพิ่ม

กระทรวงธุรกิจ พลังงาน และ นโยบายอุตสาหกรรม
รัฐบาลสหราชอาณาจักร